jkorsvik/nowiki_second_scrape_merged huggingface dataset:
Desmond Child

Desmond Child (født John Charles Barratt 28. oktober 1953 i Gainesville i Florida) er en amerikansk låtskriver, plateprodusent og musiker. Han har skrevet en lang rekke hit-låter i samarbeid med blant andre Kiss, Bon Jovi, Aerosmith, Kelly Clarkson, Ricky Martin, Dream Theater, Cher, Bonnie Tyler og Alice Cooper.
Child ga ut platene Runners in the Night (1978) og Desmond Child & Rouge (1979) med Rouge, med det kommersielle høydepunktet da singelen «Our Love Is Insane» nådde 51.-plass på Billboards liste i 1979. Han gjorde det bedre som soloartist, da singelen «Love On A Rooftop» oppnådde 40.-plass i 1991.Enda større suksess gjorde han som låtskriver for andre artister. Fremgangen begynte da Paul Stanley hørte en av Childs sanger. Stanley inviterte Child med på å skrive sanger for Kiss, og sammen med Vini Poncia skrev Stanley og Child Kiss' største hit «I Was Made for Lovin' You» i 1979. Senere skrev han en rekke låter sammen med Stanley. 
Etter noen år med moderat suksess var bandet Bon Jovi på jakt etter en låtskriver som kunne hjelpe bandet med å skrive hit-låter. Paul Stanley anbefalte Jon Bon Jovi og Richie Sambora å kontakte Desmond Child. Bon Jovi, Sambora og Child skrev flere låter sammen, blant andre listetoppere som «You Give Love a Bad Name», «Livin' on a Prayer», «Bad Medicine» og «Keep the Faith». På slutten av 1980-tallet var han også med på å skrive nærmest samtlige låter på Alice Coopers album Trash, inkludert hiten «Poison».
Selv om Desmond Child har blitt mest kjent som en hard rock-låtskriver, har han hatt suksess også utenfor denne sjangeren, med låter for artister som Ricky Martin, Cher, Kelly Clarkson og Michael Bolton. Men etter over tretti år som låtskriver  er han blitt mest kjent for sine melodiøse hard rock-låter.


== Diskografi ==


=== Desmond Child & Rouge ===
Desmond Child & Rouge (Capitol Records 1978)
Runners in the Night (Capitol Records 1979)


=== Desmond Child ===
Discipline (Elektra Records 1991)


== Referanser ==


== Eksterne lenker ==
Offisielt nettsted 
(en) Desmond Child – kategori av bilder, video eller lyd på Commons 
(en) Desmond Child på Internet Movie Database 
(en) Desmond Child hos Rotten Tomatoes 
(en) Desmond Child hos Internet Broadway Database 
(en) Desmond Child på Discogs 
(en) Desmond Child på MusicBrainz 
(en) Desmond Child på Spotify 
(en) Desmond Child på Spotify 
(en) Desmond Child på Genius — sangtekster 
(en) Desmond Child på AllMusic 
Desmond Child på Twitter 
Desmond Child på Facebook 
Desmond Child på Instagram 
Desmond Child på Myspace
Leggeromanisering

Leggeromanisering er et romaniseringssystem for mandarinkinesisk, utviklet av sinologen og kinamisjonæren James Legge på 1800-tallet. Det ble senere fortrengt av Wade-Giles, som igjen for det meste har måttet vike plassen for pinyin.  Leggesystemet er fremdeles av betydning, først og fremst fordi det er benyttet i Legges fremdeles utbredte oversettelse av Yijing. 


== Beskrivelse ==
Leggeromaniseringen benytter følgende konsonanter:

f h hs k kh k kh l m n ng p ph r s sh sz t th w y z z з зh з z
Systemet benytter følgende vokaler:

a â  ă e ê i î o u ui û ü
Vokalbokstavene benyttes også i forskjellige vokaldigrafer:

âi âo âu eh ei ih ui
Noen andre trekk ved Legges system: 

bruken av 'h' for å indisere konsonantisk aspirasjon (slik at der pinyin skriver pi og Wade-Giles skriver p'i, skriver Legge phî ),
bruken av kyrillisk/fraktur з distinkt fra z,
bruk av kursiverte konsonanter i tillegg til (og distinkt fra) deres normalformer.Om man sammenligner ord som har blitt romanisert etter Legges system med de samme ordene romanisert etter Wade-Giles' system, ser man at det ofte er mindre men usystematiske forskjeller, slik at det ikke er lett å sette opp korrelasjonslister for disse to systemene.


== Eksterne lenker ==
Legge-transkripsjon av Yijingheksagramnavn -- sammen med formene i Wade-Giles og Pinyin
Mu’jam al-buldan

Mu'jam al-buldan («Leksikon over land») er en bok av Yaqut al-Hamawi, en muslimsk lærd som er kjent for sine omfattende bøker. 
Al-Hamawi startet å skrive boken i 1224, og den ble ferdig i 1228, et år før han døde.  
Boken er en geografibok, men omfatter også historie, etnografi og myter knyttet til de stedene han skrev om. Den inneholder en omfattende, alfavetisk liste over land, byer, fjell, sletter, daler, sjøer, elver m.m. I introduksjonen til boken forteller han også om viktigheten av presis geografisk informasjon. Herskere, skatteinnkrevere og lærere trenger det, men også fysikere trenger kunnskap om geografi og klima, og astrologer trenger kunnskap om hvilke stjernebilder som dominerer de ulike landene. Poeter og filologer trenger kunnskap om korrekte uttale.De fem første kapitlene i boka oppsummerer ideene om at jorda er rund. 
Al-Hamawi ble mye sitert i senere litteratur, bl.a. Zakariya' al-Qazwini i hans geografiske leksikon Athar al-Bilad, der han ikke engang refererte til Al-Hamawi.


== Referanser ==
Village of the Damned (1995)

Village of the Damned er en amerikansk sciencefictiongrøsser fra 1995 regissert av John Carpenter. Hovedrollene spilles av Christopher Reeve og Kirstie Alley. Filmen er en nyinnspilling av filmen med samme tittel fra 1960. Begge er basert på John Wyndhams roman The Midwich Cuckoos, fra 1957. 
Filmen fikk lunken mottakelse av kritikerne og ble også en publikumsmessig fiasko på amerikanske kinoer. 
Den ble nominert til en Razzie Award i kategorien «verste nyinnspilling».


== Handling ==
En mystisk hendelse som rammer den lille byen Midwich. Hele befolkningen havner i bevisstløs tilstand i tre timer og like etter viser det seg at ti av stedets kvinner har blitt gravide. Ni måneder senere føder de ti gravide kvinnene på samme tidspunkt. Barna som kommer til verden virker tilsynelatende normale, men etterhvert viser det seg at de har overnaturlige evner. Foran øynene på det lille samfunnet utvikler barna seg til en farlig kaste.


== Om filmen ==


=== Anmelderne og publikum ===
Filmen fikk lunken mottakelse av kritikerne og har bare oppnådd 30% på Rotten Tomatoes. Den ble en publikumsmessig fiasko på amerikanske kinoer og innbrakte kun $9,4 millioner (under halvparten av dens produksjonskostnader).


=== Priser og nominasjoner ===
Den ble nominert til en Razzie Award i kategorien "verste oppfølger eller nyinnspilling".


=== Norge ===
Village of the Damned ble ikke satt opp på norske kinoer.


== I rollene ==
Christopher Reeve .... Dr Alan Chaffee
Kirstie Alley .... Dr Susan Verner
Linda Kozlowski .... Jill McGowan
Michael Paré .... Frank McGowan
Meredith Salenger ..... Melanie Roberts
Mark Hamill .... Pastor George
Pippa Pearthree ..... Sarah
Peter Jason .... Ben Blum
Constance Forslund .... Callie Blum
Karen Kahn .... Barbara Chaffee
Thomas Dekker .... David McGowan
Lindsey Haun .... Mara Chaffee
Cody Dorkin .... Robert
Trishalee Hardy .... Julie
Jessye Quarry .... Dorothy


== Referanser ==


== Eksterne lenker ==
Offisielt nettsted 
(en) Village of the Damned på Internet Movie Database 
(no) Village of the Damned hos Filmfront 
(sv) Village of the Damned i Svensk Filmdatabas 
(da) Village of the Damned i Danmark Nationale Filminstitut 
(fr) Village of the Damned på Allociné 
(nl) Village of the Damned på MovieMeter 
(en) Village of the Damned på AllMovie 
(en) Village of the Damned på Turner Classic Movies 
(en) Village of the Damned på Rotten Tomatoes 
(en) Village of the Damned på Metacritic 


=== Nett-TV ===
Filmtrailer
Heysham kjernekraftverk

Heysham kjernekraftverk er et britisk kjernekraftverk som ligger i Heysham i Lancashire, på vestkysten av England. Det eies av British Energy.
Verket har fire reaktorer, fordelt på to integrerte anlegg – Heysham A og Heysham B. Anleggets reaktorer ble tatt i bruk 1983, 1984 og 1988. Det er installert en total effekt på 2 610 MW. I 2006 leverte verket 17,23 TWh elektrisk kraft. Lisensene utgår i 2014 og 2023.


== Referanser ==


== Eksterne lenker ==
(en) Heysham nuclear power station – kategori av bilder, video eller lyd på Commons
Hartlepool kjernekraftverk

Hartlepool kjernekraftverk er et britisk kjernekraftverk som ligger ved Hartlepool i Durham, ved elva Tees på nordøstkysten av England.  Det eies av British Energy.
Verket har to reaktorer, som ble tatt i bruk 1989. Det er installert en total effekt på 1 310 MW (netto 1 250 MW). I 2006 leverte verket 4,86 TWh elektrisk kraft.  Det er meningen å stenge ned kraftverkene senest 2019, men det vurderes en forlengelse frem til 2024. Det er også vurdert å bygge et nytt kjernekraftverk her.


== Referanser ==


== Kilder ==
IAEA - oversikt over britiske kjernekraftverk.
Torness kjernekraftverk

Torness kjernekraftverk er et britisk kjernekraftverk som ligger sørøst for  Dunbar i East Lothian, på sørøstkysten av Skottland. Det eies av British Energy.
Verket har to reaktorer, som ble tatt i bruk 1989. Det er installert en total effekt på 1 364 MW. I 2006 leverte verket 7,298 TWh elektrisk kraft. Lisensene går ut i 2028.


== Referanser ==


== Kilder ==
IAEA - oversikt over britiske kjernekraftverk.


== Eksterne lenker ==
(en) Torness Nuclear Power Station – kategori av bilder, video eller lyd på Commons
I’m Broken

«I'm Broken» er en sang av heavy metal-bandet Pantera, fra albumet Far Beyond Driven, som ble gitt ut i 1994. Det var den første singelen fra dette albumet. «I'm Broken»" nådde #19 på UK Singles Chart, noe som gjorde singelen til bandets høyest rangerte singel noensinne. Sangen inneholder ett av gitaristen Dimebag Darrells mest kjente riff.
Kerry King sa, i et japansk TV-program (med gitarist Marty Friedman) at dette riffet var hans favoritt.
Følgende er en kommentar fra Dimebag Darrell om riffet:

«I'm Broken» was a sound check riff – one of them ones where I'd walk in with a hangover from ripping it up night after night with everyone in every town. That's where a lot of the best riffs I ever wrote came from. I just played the first riff I thought of, Vinnie started kickin' in on it, Rex joined in – we didn't write the entire song on the spot, but we kept toying with it and finally worked on it once we got into the studio.
Sangen ble sluppet som nedlastbart innhold for musikkvideospillet Rock Revolution.


== Referanser ==
BC Rail

BC Rail, tidligere British Columbia Railway (1972–84) og Pacific Great Eastern Railway (før 1972) var en jernbane som opererte i den canadiske provinsen Britisk Columbia mellom 1912 og 2004. Med 2,320 linje-kilometer, var det den tredje største jernbanen i Canada. Fra 1918 var den eid av provins-regjeringen inntil det ble solgt til Canadian National Railway i 2004. Salget ble en politisk skandale, med offentlige høringer og rettslige følger; denne skandalen ble kjent som "Railgate".
Jernbanen ble overtatt av provinsen in 1918, etter at selskapet hadde møtt økonomiske vansker. De første 30 årene gikk banen fra "ingensteds til ingensteds", uten å passere noen større byer eller forgreninger med andre baner. Det sørlige endepunktet var i Squamish, mens det nordlige lå i Clinton. Mellom 1949 og 1984 ble banen vesentlig utvidet, med en sørlig utvidelse til North Vancouver og en nordlig utvidelse via Prince George til Dease Lake og Fort Nelson. Frem til 2002 opererte selskapet også persontransport.


== Eksterne lenker ==
Offisielt nettsted 
(en) BC Rail – kategori av bilder, video eller lyd på Commons
Hinkley Point kjernekraftverk

Hinkley Point kjernekraftverk er et britisk kjernekraftverk som ligger nær Bridgwater i Somerset, på sørvestkysten av England.  Det eies av British Energy. Det består av to opprinnelige anlegg – det nå nedlagte Hinkley A (534 MW), og dagens operative Hinkley B (1 310 MW).
Verket har to reaktorer, som ble tatt i bruk 1976. Det er installert en total effekt på 1 310 MW. I 2007 leverte verket 5,3 TWh elektrisk kraft. Lisensene utgår i 2016.


== Kilder ==
IAEA - oversikt over britiske kjernekraftverk.
British Energy - webside for kjernekraftverket.
Marek Rutkiewicz

Marek Rutkiewicz (født 8. mai 1981 i Olsztyn) er en polsk landeveissyklist.
Marek Rutkiewicz startet sin karriere i 2001 hos det franske sykkellaget Cofidis. Sin første gode plassering oppnådde han i Polen rundt i 2002, hvor han ble nummer 3 sammenlagt. Også de neste 2 årene kom han blant de 5 beste. I 2003 ble han nummer 2 i GP de Wallonie, før han i 2004 skiftet til det polske laget Action-ATI. I 2005 ble han nummer 5 i Sachsen-Tour og nummer 8 i Polen rundt som i mellomtiden var blitt et ProTour-ritt. Ett år senere forbedret han seg til en fjerdeplass i rittet. I 2009 ble han nummer 6 sammenlagt og vant klatrekonkurransen i Polen rundt. Rutkiewicz er samboer med mountainbikeutøveren Anna Szafraniec.


== Viktigste resultater ==


== Referanser ==


== Eksterne lenker ==
(en) Marek Rutkiewicz – kategori av bilder, video eller lyd på Commons 
(en) Marek Rutkiewicz – ProCyclingStats 
(en) Marek Rutkiewicz – Cycling Archives 
(en) Marek Rutkiewicz – Cycling Quotient
Dungeness kjernekraftverk

Dungeness kjernekraftverk er et britisk kjernekraftverk som ligger i nærheten av Dungeness i Kent, på sørøstkysten av England ved Den engelske kanal.  Det eies av British Energy. Det består av to opprinnelige anlegg – det nå nedlagte Dungeness A (to reaktorer med maksimal elektrisk effekt 460 MW), og dagens operative Dungeness B (to reaktorer, maksimal effekt 1 230 MW).Verket har to reaktorer, som ble tatt i bruk 1965. Det er installert en total effekt på 1 230 MW. I 2006 leverte verket 5,15 TWh elektrisk kraft. Lisensene utgår i 2035.


== Referanser ==


== Eksterne lenker ==
Offisielt nettsted 
(en) Dungeness nuclear power station – kategori av bilder, video eller lyd på Commons
Prince George (Britisk Columbia)

Prince George er en by i Britisk Columbia i Canada. Med en befolking på 65 503 er det den største byen i det nordlige Britisk Columbia. Den ligger ved samløpet mellom elvene Fraser og Nechako. Byen ble grunnlagt i 1807.


== Referanser ==


== Eksterne lenker ==
(en) Offisielt nettsted 
(en) Prince George, British Columbia – kategori av bilder, video eller lyd på Commons
Driven Downunder Tour ’94 – Souvenir Collection

Driven Downunder Tour '94 – Souvenir Collection er en samleboks som inneholder 3 CD-er av bandet Pantera, som ble utgitt kun i Australia, i 1994.


== Albuminformasjon ==
Samlingen inneholder 3 CD-er, samt en 8-siders farget biografi om bandet, alt i en pappeske. Far Beyond Driven har det forbudte omslaget på, samt et bonusspor.
Dette er en veldig sjelden gjenstand, og de fleste boksene er skadet eller ødelagt.


== Sporliste ==
CD 1 Far Beyond Driven

Alle spor av Pantera med mindre annet er angitt.«Strength Beyond Strength» – 3:38
«Becoming» – 3:05
«5 Minutes Alone» – 5:47
«I'm Broken» – 4:24
«Good Friends and a Bottle of Pills» – 2:53
«Hard Lines, Sunken Cheeks» – 7:01
«Slaughtered» – 3:56
«25 Years»" – 6:05
«Shedding Skin» – 5:36
«Use My Third Arm»" – 4:51
«Throes of Rejection» – 5:01
«Planet Caravan» (Ozzy Osbourne, Tony Iommi, Geezer Butler, Bill Ward) – 4:03
«The Badge» (Poison Idea) – 3:56 BonussporCD 2 aLIVE and hostile e.p.

Alle spor av Pantera med mindre annet er notert.«Domination (Live)» – 6:27
«Primal Concrete Sledge (Live)» – 3:52
«Cowboys From Hell (Live)» – 4:16
«Heresy (Live)» – 4:58
«Psycho Holiday (Live)» – 6:05CD 3 Walk (Japansk utgave)

Alle spor av Pantera med mindre annet er notert.«Walk (Cervical Edit)» – 5:12
«Fucking Hostile (Biomechanical Mix)» – 3:58
«By Demons Be Driven (Biomechanical Mix)» – 4:17
«Walk (Cervical Dub Extended)» – 6:42
«Cowboys From Hell (live)» – 4:16
«Heresy (live)» – 5:05


== Personell ==
Phil Anselmo – Vokalist
Rex Brown – Bassist
«Dimebag» Darrell – Gitar
Vinnie Paul – Trommer
Justin K. Broadrick – Remixer
J. G. Thirlwell – Remixer


== Kilder ==

(en) Driven Downunder Tour ’94 – Souvenir Collection på Discogs
Sizewell kjernekraftverk

Sizewell kjernekraftverk er et britisk kjernekraftverk som ligger i nærheten av Dungeness i Kent, på sørøstkysten av England ved Den engelske kanal.  Det eies av British Energy. Det består av to opprinnelige anlegg – det nå nedlagte Sizewell A (420 MW, 1961-2003), og dagens operative Sizewell B (1 230 MW).
Verket har én reaktor, som ble tatt i bruk 1995. Det er installert en total effekt på 1 250 MW. I 2007 leverte verket 9,8 TWh elektrisk kraft. Lisensene utgår i 2035.


== Kilder ==
IAEA - oversikt over britiske kjernekraftverk.
British Energy - webside for anlegget.
Hunterston kjernekraftverk

Hunterston kjernekraftverk er et britisk kjernekraftverk som ligger i nærheten av Largs i North Ayrshire, på vestkysten av Skottland ved Irskesjøen. Det eies av British Energy. Det består av to opprinnelige anlegg – det nå nedlagte Sizewell A (300 MW, 1964-1990), og dagens operative Hunterston B (1 288 MW).
Verket har én reaktor, som ble tatt i bruk 1977. Det er installert en total effekt på 1 288 MW. I 2006 leverte verket 4,0 TWh elektrisk kraft. Lisensene utgår i 2017.


== Kilder ==
IAEA - oversikt over britiske kjernekraftverk.
British Energy - webside for anlegget.
Anton Fig

Anton Fig (født 8. august 1952 i Cape Town i Sør-Afrika) er en trommeslager kjent som studiomusiker og som medlem av The CBS Orchestra, som var husbandet for The Late Show with David Letterman. Av hans mest kjente arbeider som studiomusiker er som trommeslager for hard rock-bandet Kiss på bandets album Dynasty i 1979, og Unmasked i 1980. 
Etter å ha spilt i en rekke rockeband i hjembyen Cape Town, flyttet han til Boston i USA tidlig på 1970-tallet. Etter studietiden på New England Conservatory of Music, hvor han studerte både jazz og klassisk musikk, flyttet han i 1976 til New York der han etablerte seg som studiomusiker. Han spilte også på Ace Frehley's soloalbum fra 1978. Da Kiss i 1979 trengte en erstatter for Peter Criss fikk Fig jobben, om enn ukreditert da Criss fremdeles var offisielt medlem. Etter at Ace Frehley sluttet i Kiss, fikk han Fig med som fast trommeslager i sitt nye band Frehley's Comet. Anton Fig var medlem av bandet frem til 1987. 
Andre artister som har benyttet Fig under innspillinger eller konserter er blant andre Bob Dylan, Warren Zevon, B.B. King, Peter Frampton, Joe Cocker, Gary Moore, Cyndi Lauper og Madonna. I 1986 ble han medlem av The World's Most Dangerous Band, som skiftet navn til The CBS Orchestra i 1993, noe han forble frem til Letterman gikk av med pensjon 20. mai 2015.


== Referanser ==


== Eksterne lenker ==
(en) Offisielt nettsted 
(en) Anton Fig – kategori av bilder, video eller lyd på Commons 
(en) Anton Fig på Internet Movie Database 
(en) Anton Fig på Discogs 
(en) Anton Fig på MusicBrainz 
(en) Anton Fig på Spotify 
(en) Anton Fig på Songkick 
(en) Anton Fig på AllMusic 
(en) Anton Fig hos drummerworld.com
ALIVE and hostile e.p.

aLIVE and hostile e.p. er en live-EP av heavy metal-bandet Pantera, som ble utgitt på Elektra Records den 29. april 1994. Den ble gitt ut som en del av samlesettet Driven Downunder Tour '94 Souvenir Collection, og kun i Australia. Albumet inneholder fem livespor som ble tatt opp i 1991 under Monsters of Rock-festivalen i Moskva, Russland.


== Albuminformasjon ==
På konserten hvor sporene ble spilt opptrådte et russisk band kalt E.S.T, The Black Crowes, Pantera, Metallica og AC/DC. Det ble laget en video av konserten, kalt For Those About to Rock: Monsters in Moscow, som ble utgitt på VHS. Panteras show kan også bli funnet som bonus på deres DVD, 3 Vulgar Videos from Hell.


== Sporliste ==
Alle spor av Pantera
«Domination (Live)» – 6:27
«Primal Concrete Sledge (Live)» – 3:52
«Cowboys from Hell (Live)» – 4:16
«Heresy (Live)» – 4:58
«Psycho Holiday (Live)» – 6:05


== Personell ==
Phil Anselmo – Vokalist
Rex Brown – Bassist
«Dimebag» Darrell – Gitarist
Vinnie Paul – Trommis


== Eksterne lenker ==
(en) ALIVE and hostile e.p. på MusicBrainz 
(en) ALIVE and hostile e.p. på Encyclopaedia Metallum 
(en) ALIVE and hostile e.p. på Discogs
Oldbury kjernekraftverk

Oldbury kjernekraftverk er et nedlagt britisk kjernekraftverk som ligger i nærheten Oldbury ved elva Severn 30 km nord for Bristol, i South Gloucestershire på sørvestkysten av England. Det eies av British Nuclear Fuels.
Verket har to reaktorer, som ble tatt i bruk 1967. Det er installert en total effekt på 460 MW. I 2006 leverte verket 1 106 TWh elektrisk kraft. Kraftverket stengte ned i 2012.


== Kilder ==
IAEA - oversikt over britiske kjernekraftverk.
Wylfa kjernekraftverk

Wylfa kjernekraftverk er et britisk kjernekraftverk som ligger ytterst på øya Anglesey helt nordvest i Wales, ved Irskesjøen. Det eies av British Nuclear Fuels og kan dekke 40 % av kraftbehovet i Wales.
Verket har to reaktorer, som ble tatt i bruk 1971. Det er installert en total effekt på 1 080 MW. I 2006 leverte verket 5,663 TWh elektrisk kraft. Produksjonen utgår etter eksisterende planer i 2010.


== Kilder ==
IAEA - oversikt over britiske kjernekraftverk.
Magnox North – webside for anlegget fra fabrikanten.
Walk (EP)

Heavy metal-bandet Pantera fra Texas gav ut flere EP-er for sangen «Walk» i 1993.


== Walk (EP) ==
Walk (EP) er en EP av heavy metal-bandet Pantera fra Texas. Den ble kun utgitt i Japan, i 1993, på Atco Records.


=== Albuminformasjon ===
Denne EP-en inneholder 6 sanger. De første 4 er remikser av sanger fra Vulgar Display of Power-albumet, mens de siste to er livespor fra Cowboys from Hell.
Noen mener at denne EP-en, sammen med Walk Biomechanical og Walk Cervical, er singler, og ikke EP-er. Dette er egentlig feil, da de teknisk sett er EP-er.
Selv om denne EP-en kun ble gitt ut i Japan, ble den også gitt ut som Disk 3 i samleboksen Driven Downunder Tour '94 Souvenir Collection, som ble gitt ut i 1994.


=== Sporliste ===
Alle spor av Pantera.«Walk (Cervical Edit)» – 05:11
«Fucking Hostile (Biomechanical Mix)» 03:58
«By Demons Be Driven (Biomechanical Mix)» 04:17
«Walk (Cervical Dub Extended)» 06:42
«Cowboys From Hell (Live)» 04:16
«Heresy (Live)» 05:05


== Walk Biomechanical ==
Walk Biomechanical er en EP av heavy metal-bandet Pantera fra Texas. Den ble utgitt i 1993 gjennom Atco Records.


=== Albuminformasjon ===
Denne EP-en består av 4 sanger fra albumet Vulgar Display of Power, gitt ut i 1992. De første 2 er albumversjoner, mens de neste to har blitt remikset og fått nye navn av Justin K. Broadrick fra Godflesh.


=== Sporliste ===
Alle spor av Pantera.«Walk (album version)»" – 05:16
«No Good (Attack the Radical)» – 04:51
«Fucking Hostile (Biomechanical mix)» – 03:57
«By Demons Be Driven (Biomechanical mix)» – 04:16


== Walk Live Material ==
Walk Live Material er en EP av heavy metal-bandet Pantera fra Texas. Den ble utgitt i 1993 via Atco Records. Den ble kun utgitt på 12" vinyl.


=== Albuminformasjon ===
Denne EP-en består av fire sanger. De første 2 er albumspor fra Vulgar Display of Power, mens de to siste er livespor fra Cowboys from Hell, som ble spilt inn i Moskva i 1991.
På baksiden av vinylen står det «Recorded September 28th 1991, live at Moscow Monsters Of Rock in front of a crowd of 500,000. Definitely no overdubs!»


=== Sporliste ===
Alle spor av Pantera.Side En

«Walk (Album Version)»
«No Good (Attack The Radical)»Side To

«Cowboys From Hell (Live From Moscow)»
«Psycho Holiday (Live From Moscow)»


== Walk Cervical ==
Walk Cervical er en EP av heavy metal-bandet Pantera fra Texas. Den ble utgitt i 1993 gjennom Atco Records.


=== Albuminformasjon ===
Denne EP-en inneholder 4 sanger fra albumet 'Vulgar Display of Power', gitt ut i 1992. De første 2 er albumversjoner, mens de neste to har blitt remikset og fått nye navn av J. G. Thirlwell fra Foetus.


=== Sporliste ===
Alle spor av Pantera.«Walk (Album version)» – 05:16
«A New Level» – 03:59
«Walk (Cervical Dub Extended)» – 06:41
«Walk (Cervical Edit)» – 05:11


== Personell ==
Phil Anselmo – Vokalist
Rex Brown – Bassist
"Dimebag" Darrell – Gitar
Vinnie Paul – Trommis
J. G. Thirlwell – Remixer
Justin K. Broadrick – Remixer
Ascó kjernekraftverk

Ascó kjernekraftverk er et spansk kjernekraftverk som ligger vedelva Ebro nord for Ascó, som ligger ved Tarragona i Catalonia. Det eies av Endesa SA.
Verket har to reaktorer, som ble tatt i bruk 1983 og 1985. Det er installert en total effekt på brutto 2 060 MW. I 2006 leverte verket 15,39 TWh elektrisk kraft. Produksjonen utgår etter eksisterende planer i 2024 og 2026. Anlegget hadde et radioaktivt utslipp i november 2007.


== Kilder ==
IAEA - oversikt over spanske kjernekraftverk.